hu hu hu en hu hu sk hu hu hu hu hu hu hu sk hu hu hu hu hu hu hu hu nl hu ca en en hu hu hu hu hu hu hu hu hu hu hu
Hétfőtől már két banknál és 50 takarékszövetkezetnél igényelhetőek a minősített fogyasztóbarát lakáshitelek  | Kanizsa Infó
Budapest, 2017. július 24., hétfő (MTI)
A minősített fogyasztóbarát lakáshitel címet elsőként az FHB Kereskedelmi Bank terméke nyerte el, amelynél július elejétől az már igényelhető a hitelintézet fiókjaiban. Ezt követően az MNB 50 takarékszövetkezet pályázatát fogadta el minősített fogyasztóbarát lakáshitelek forgalmazására, majd a múlt héten az Erste Bankét is, amelynél  július 24-től érhetőek el ezek a termékek.
Az Erste közleményében Buócz Emese, az Erste Bank termékmenedzsment vezetője ismertette, az Erste fogyasztóbarát lakáshiteleit 3 éves, 5 éves, illetve 10 éves kamatperiódussal lehet felvenni. A bank kölcsönét építésre, illetve lakáscélú hitelkiváltásra is igénybe lehet venni, emellett lakásvásárlásra is lehet fordítani.
Az MNB Pénzügyi Stabilitási Tanácsa a minősítési keretrendszer megalkotásával sztenderdizált, egyszerűen összehasonlítható és fogyasztóbarát jellemzőkkel bíró lakáshitel-termék elterjesztését tűzte ki célul.
A testület – a pénzintézetekkel konzultálva –  május közepén határozta meg a minősített fogyasztóbarát lakáshitelek főbb jellemzőit. E hitelek kamatfelára nem haladhatja meg a 350 bázispontot, a folyósítási díj legfeljebb a hitelösszeg 0,75 százaléka, de maximum 150 ezer forint lehet. Az előtörlesztési díj nem haladhatja meg az előtörlesztett összeg 1 százalékát, a lakástakarék-pénztári betétből pedig az előtörlesztés a szerződés szerint elérhető megtakarítás és a hozzá kapcsolódó állami támogatás mértékéig díjmentes. A hitelbírálat határideje az értékbecslés rendelkezésre állását követően 15 munkanap.
Az FHB Kereskedelmi Bank és az 50 takarékszövetkezet 5 éves, illetve 10 éves kamatperiódussal kínálja minősített fogyasztóbarát lakáshiteleit.
MTI 2017. július 24., hétfő 4:11
Click to share on Twitter (Opens in new window)
Click to share on Facebook (Opens in new window)
Így előzhetjük meg hideg-szeles időben az ekcémás tüneteket
okt 5, 2022 | Életmód, Hírek, Szépség és divat
A kézfertőtlenítők hosszú távon kikészítik a bőrt Télen az időjárási viszonyok miatt szárazabb a bőr, így hajlamosabb az ekcémás reakciókra is. Dr. Almádi...
okt 5, 2022 | Ajánló, Hírek, Kiemelt
Szeretettel meghívjuk Önöket 2022. október 8-án (szombat) 18 órára,  Zsóri Péter "Recept a boldogsághoz" című előadására.
Már nincs messze, hogy kriptovalutában kapjuk a jutalompontokat
okt 5, 2022 | Életmód, Érdekességek, Hírek, Pénzvilág
Webshopokon és határokon átnyúló hűségprogramot tervez egy magyar csapat A kereskedelem régóta jól bevált marketingeszközei a vásárlások után járó...
Elegant Themes által tervezett | Powered by WordPress